Mannheim
Mannheim zo ur gêr e stad Baden-Württemberg en Alamagn. Poblet eo gant 311 969 a dud (Kerzu 2009), hag hi eo an eil kêr vrasañ e Baden-Württemberg goude Stuttgart. Emañ Mannheim e kember ar stêrioù Neckar ha Roen. En tu all d'ar Roen emañ kêr Ludwigshafen, ur gêr vras all. 

Meneget eo ar gêr evit ar wech kentañ e 766 e-barzh ar Codex Laureshamensis, gant an anv "Mannenheim". Distrujet e voe kêr e 1622 e-pad ar Brezel Tregont Vloaz, hag adarre e 1689 e-pad Brezel an Nav Bloaz, gant ar soudarded c'hall. En  e roas bod da sonaozourien glasel bodet er pezh a anver "Skol Mannheim". E Mannheim e voe ijinet e geflusker kentañ gant Carl Benz, e 1886. Distrujet e voe ul lodenn vat eus kêr gant bombezadegoù an Eil Brezel Bed.

Tud brudet 
 Albert Speer
 Steffi Graf

Notennoù 

Kêrioù Baden-Württemberg